Svetlana Kana Radević
Svetlana Kana Radević (1937–1990) bila je jugoslavenski arhitekta.

Rođena je 21. novembra 1937. u Cetinju. Gimnaziju je završila u Podgorici, a diplomirala je na Arhitektonskom fakultetu u Beogradu. Apsolvirala je i Istoriju umetnosti, studirajući oba fakulteta istovremeno. Magistrirala je u SAD, specijalizirala u Parizu i Salzburgu, boravila u Japanu. Važi za autorku koja se strasno vezuje za istorijsko u čovjeku. Njena usavršavanja bila su nakon projektovanja hotela Podgorica. Za taj projekat je dobila svoju najznačajniju nagradu. Kana Radević je najmlađa laureatkinja u cjelokupnom ciklusu Saveznih nagrada “Borbe”, a te 1968. godine primila tri najznačajnija priznanja:
 Republičku nagradu za arhitekturu Borba
 Saveznu nagradu za arhitekturu Borba
 Trinaestojulsku nagradu Crne Gore

Bila je aktivna u svim oblicima profesionalnog djelovanja, sve do funkcija u savezima arhitekata svih nivoa i formi, urbanista koliko i graditelj. Njena arhitektura je moderna ali i ukorjenjena u doline i brda, more i nebesa Crne Gore.

Nije imala ni 30 godina kada je dobila nagradu lista Borba, najprestižnije arhitektonsko priznanje u socijalističkoj Jugoslaviji za projekat hotela Podgorica. Istovremeno je i jedina žena nosilac te nagrade. Kritika je jedinstvena u mišljenju da na crnogorskim prostorima nema objekta koji je tako pristao i uklopljen organski uz postojeći prirodni ambijent. On sam liči na moračke pećine.

Ostvarenja 
 Hotel Podgorica u Podgorici (1967)
 Autobuska stanica u Podgorici (1968)
 Stambeno-poslovni objekat u Petrovcu na moru (1968)
 Stambeno-poslovna zgrada u Mojkovcu (1969)
 Zgrada Leksikografskog zavoda
 Poslovni Centar Kruševac
 Hotel Mojkovac u Mojkovcu (1968/1974)
 Dječji vrtić na Cetinju (1988)
 Hotel Zlatibor u Užicu (1981)
 Spomen-kompleks Barutana (1980)
 Park Zlatica u Podgorici (1974)
 Spomen-obilježje u Duvanskom kombinatu Podgorrica

Reference

Literatura 

 
 
 

Jugoslavenski arhitekti
Biografije, Cetinje
Biografije, Podgorica
Biografije, Beograd
Moderna arhitektura u Crnoj Gori